(NETFLIX ขอเสนอ)
(ยุค 80 เป็นยุคที่แสดงถึง ความสำเร็จต่อเนื่องอันน่าตื่นตาตื่นใจ)
(ของนักปีนเขาหิมาลัยชาวโปแลนด์)
(หลังจากพิชิตยอดเขาแปดพันเมตรหลายยอด ของเทือกเขาหิมาลัยในฤดูหนาวเป็นรายแรก)
(พวกเขาก็พร้อมจะขึ้นคาราโครัม เทือกเขาที่เข้าถึงยากที่สุดในโลก)
(ในฤดูหนาวปี 88 ในสภาวะสุดขั้ว)
(เหล่า "นักรบน้ำแข็ง" พยายามพิชิต ยอดเขาที่สูงที่สุดอันดับสองของโลก)
(หนึ่งในคนเหล่านั้นคือมาเชีย เบอร์เบก้า)
ผมไม่ชอบกลับไปคิดเรื่องเหตุการณ์พวกนั้นอีก ผมไม่อยากคิด
ผมเสียเกือบทุกอย่างไป ระหว่างทริปปีนเขาครั้งนั้น
อันที่จริงผมไม่เคย กลับมาจากที่นั่นอย่างแท้จริงเลย
ยอดเขาบรอดพีคเป็นส่วนหนึ่งของผมไปแล้ว
และผมก็เป็นส่วนหนึ่งของมัน
(คาราโครัม มีนาคม 1988)
มาเชีย นายอยู่ไหน เปลี่ยน
มาเชีย ตอบด้วย เปลี่ยน
(หนึ่งสัปดาห์ก่อน)
อะไรๆ ไปได้ไม่สวยสำหรับเรา บนยอดเขาเคทูในฤดูหนาวนั้น
มันเป็นการปีนเขาแนวดิ่งระยะสามกิโลเมตร จากค่ายฐานธารน้ำแข็ง
และหลังจากผ่านไปสองเดือน พวกเราก็ไปยังไม่ถึงจุดครึ่งทางด้วยซ้ำ
นั่นคือตอนที่อเล็ค ลวอฟ แนะให้ปีนขึ้นยอดเขาบรอดพีคซึ่งอยู่ข้างกัน
แค่เราสองคนโดยไม่มีการสนับสนุนจากทีม
มันเป็นความคิดที่เสี่ยงและบ้าระห่ำ
ผมไม่อยากทำ แต่ผมรู้สึกว่าผมหลบเลี่ยงมันไม่ได้
(ค่ายฐานธารน้ำแข็งบัลโทโร)
ตั้งค่ายพักสามจุด อาจจะถึงสี่
เราไปถึงได้ในสองวัน
มันอยู่ใกล้และลมไม่แรงฉิบหาย เหมือนบนเคทูห่านั่น
ฉันรู้ว่านายอยากทำเรื่องนี้แค่ไหน
ฉันไปคนเดียวได้
อันเดรย์จะไม่มีวันยอมให้นายไป
ก็นั่นแหละโว้ยเหตุผลที่ฉันต้องการนาย!
อย่าเพิ่งไปบอกเขา
อันเดรย์
เรามาถึงค่ายพักจุดที่หนึ่งแล้ว แต่ไม่มีร่องรอยเต็นท์พวกนั้นเลย
ข้าวของทั้งหมดถูกลมพัดไป เราไปตามหามันได้ เปลี่ยน
คชีชิว อย่าไปตามหามัน ได้ยินไหม
มีพายุหิมะรุนแรงที่ฐานด้วย มันต้องสร้างใหม่
เราต้องสร้างฐานนี่ขึ้นมาใหม่ เรารอพวกนายอยู่ ลงมา
จบการติดต่อ
บรอดพีคห่าอะไรวะ
ฉันไม่คิดว่าจะได้ยินเรื่องนั้นจากนาย
- อะไรล่ะ - ให้ตายห่าสิ อเล็ค ฉันขอนายแล้ว
- นายเลือกเวลาที่แย่ไปกว่านี้ไม่ได้แล้ว - ไม่มีทางมีเวลาดีๆ หรอก
เขาบอกอะไรนาย
ก็เหมือนเคย
บอกว่าเรามันโคตรบ้า
วันที่ 68 ของทริปปีนยอดเขาเคทู
เวียลิตสกี้กับชิคีตั้งค่ายพักชั่วคราว ขึ้นมาเหนือแบล็คพีระมิด
นั่นคือระดับความสูงที่สูงที่สุด ที่เราขึ้นไปถึงในตอนนั้น
ถึงใบอนุญาตจะใกล้หมดอายุ และสภาพอากาศจะคาดเดาไม่ได้
ทางทีมก็ยังมุ่งมั่น
เราจะพยายามอีกหนึ่งครั้งเป็นอย่างน้อย ที่จะพิชิตยอดเขานั่นให้ได้
เรามองโลกในแง่ดี จบข้อความ
นายก็รู้ว่าเราจะไปไม่ถึงเคทู ให้เราไปปีนบรอดพีคเถอะ
นายไม่เสียอะไรหรอก
ฉันอาจเสียคนในทีมไป
ฉันรู้ว่าจะหยุดตอนไหน
ตอนนี้น่ะนายรู้ แต่ข้างบนนั่นมันต่างออกไป
อันเดรย์ นายก็รู้จักฉัน
พวกนายมีแผนยังไงล่ะ
ใช้สไตล์อัลไพน์แบบเบา ตั้งค่ายพักสามจุด ใช้เส้นทางเดียวกับที่คชีเชียคใช้เมื่อฤดูร้อน
เรายังไม่ได้ตั้งค่ายพักจุดที่สองด้วยซ้ำ ทุกคนเฉียดฉิวมากแล้ว
พวกเขาจะเข้าใจ
การตัดสินใจคราวนี้จะทำให้ทริปนี้ล่ม
เราไม่ได้มาที่นี่เพื่อมานั่งอยู่ในเต็นท์
เรามาที่นี่เพื่อปีนเขา ถูกไหม
เรามาที่นี่เพื่อพิชิตเคทู
ทั้งโลกจับตาดูเราอยู่ เรามีโอกาสพิชิตยอดเขาได้สองลูก
การพิชิตยอดเขาในฤดูหนาวครั้งแรก ในคาราโครัม มันผิดตรงไหน
ตรงที่มันจะเป็นความสำเร็จส่วนตัว ของเบอร์เบก้ากับลวอฟ
ไม่ใช่ของทั้งทีม
ใช่เลย ทำไมเป็นพวกนาย
ทำไมไม่เป็นคชีเชียค ที่เคยขึ้นไปที่นั่นตอนฤดูร้อนแล้ว
- เพราะมันเป็นความคิดฉัน - ยอดฉิบหาย
นายบ้าไปแล้วถ้านายคิดว่าเคทูจะดีขึ้น
บ้างั้นเหรอ นายพูดเรื่องห่าอะไรอยู่วะ
ฉันเกลียดช่วงเวลานี้
มันดูเหมือนทุกอย่างโอเค…
ฉันเห็นได้ว่าคุณอยู่ที่นั่นแล้ว
คุณเคยคิดบ้างหรือเปล่าว่าฉันต้องเจออะไร
ว่าพวกลูกๆ ต้องเจออะไร
นิวเชียค…
อย่ามาเรียกฉันว่า "นิวเชียค"
จะทำแบบนั้นไปทำไม
เราจะปีนเคทู
เราไปด้วยกันจะมีโอกาสดีกว่า
- คนน้อยลงสองคนไม่ต่างอะไรกันหรอก - มันจะไม่ช่วย
คชีเชียค ฉันก็แค่อยากลองดู
ฉันไม่ได้จะแข่งกับใคร
งั้นก็โชคดีแล้วกัน
อีกสี่วันเจอกัน
ถ้าทุกอย่างไปได้ด้วยดี
ไม่มีทางเลือกอื่น
ท่านทูตครับ มาเชีย เบอร์เบก้ากับอเล็ค ลวอฟ เพิ่งออกจากค่ายฐานใต้เคทู
มุ่งหน้าไปยังบรอดพีค
พวกเขาตัดสินใจจะปีนขึ้นยอดเขานั้น ในสไตล์อัลไพน์แบบเบา
เรารอคำสั่งอนุญาตเป็นทางการ เพื่อขึ้นสู่ยอดเขานั่นอยู่
เราหวังว่ามันจะเรียบร้อยโดยเร็ว
จบการติดต่อ
อากาศดี
อุณหภูมิช่วงกลางคืน จะไม่ลดต่ำกว่า -40 องศาเซลเซียส
ช่วงเช้าเสถียร -30 องศา ไม่มีลม
ถ้าอากาศเป็นแบบนี้ต่อไป นายควรขึ้นไปถึงระดับ 7,000 เมตรพรุ่งนี้
จบการติดต่อ
มาเชีย!
มาเชีย
นายโอเคไหม
ฉันเข้าใจ มาเชีย ฉันเข้าใจ
โชคร้ายที่สภาพอากาศไม่อยู่ข้างนาย
ถ้าพายุหิมะนั่นไม่หยุด ให้กลับมา ได้ยินไหม
กลับมาถ้ามันไม่หยุด มันเสี่ยงเกินไป
ไว้ดูอีกทีพรุ่งนี้
พรุ่งนี้เช้า
จบการติดต่อ
ฉันกังวล มาเชีย
ฉันว่าฉันก็คงเข้าใจและยอมรับมัน แต่…
จะให้ฉันพูดอะไรกับคุณล่ะ
มันโอเค
ใช่แล้ว
(ช่วงสุดท้ายก่อนถึงยอดเขา)
เรากำลังจะไปหาแก
แม่งเอ๊ย!
ฉิบหายแล้ว
ไปไม่ได้แน่
เราจะอ้อมไป
เราจะอ้อมไปยังไงวะ
เราใกล้มากแล้ว น่าเสียดายถ้าจะถอยกลับ
ตรงนี้โอเค เราไปทางนี้ได้
สายไปแล้ว
นรกกำลังจะแตก
เราไปไม่ถึงแน่
เราจะไปให้ถึง
แม่งเอ๊ย
เราควรกลับไป
ฉันจะลงไป
งั้นก็คุยกับซาวาด้า
ฉันจะไปต่ออีกหน่อย
เราควรกลับ
มันเริ่มอันตรายมากแล้ว เปลี่ยน
แล้วมาเชียล่ะ
มาเชียคิดว่าไง
ให้ฉันคุยกับเขา เปลี่ยน
มาเชียอยากขึ้นไป
เปลี่ยน
นายรู้สึกยังไง นายต้องประเมินสถานการณ์
อีกสี่หรือห้าชั่วโมงจะถึงยอดเขา
พวกนายมีวิทยุเครื่องเดียว อย่าแยกกัน
ร่วมมือกัน
มาเชีย นี่ฐาน เปลี่ยน
(โซนมรณะ)
มาเชีย นี่ฐาน เปลี่ยน ตอบด้วย
มาเชีย ตอบด้วย เปลี่ยน
ตอบสิวะ ให้ตายสิ
ฐาน ตอบด้วย
ในที่สุด นี่ฐาน เปลี่ยน
มาเชีย ตอบได้ซะทีนะ บอกเราว่านายอยู่ไหน เปลี่ยน
อันเดรย์ เหนือฉันขึ้นไปไม่มีอะไรแล้ว
ฉันอยู่บนยอดเขา
ยอดเลย มาเชีย สุดยอด!
นายต้องระวังตอนลงมานะ
หาเต็นท์ให้เจอ
ความสำเร็จครั้งยิ่งใหญ่ ในการปีนเขาหิมาลัยของโปแลนด์
คณะปีนเขาฤดูหนาว ของสมาพันธ์ปีนเขาโปแลนด์
สามารถภาคภูมิใจ กับความสำเร็จอันน่าตื่นตะลึง
มาเชีย เบอร์เบก้าจากซาโคพาเน่ได้พิชิต ยอดเขาบรอดพีคในฤดูหนาวสำเร็จเป็นครั้งแรก
เรื่องนี้ทำให้เขาเป็นบุคคลแรกในประวัติศาสตร์
ที่ได้ฝ่าความสูง 8,000 เมตร ในฤดูหนาว ในคาราโครัม
เทือกเขาที่สูงที่สุด อันตรายที่สุด
และเข้าถึงยากที่สุดในโลก
มาเชีย นายอยู่ไหน เปลี่ยน
ฉันขุดหลุมอยู่ใต้ร่องสันเขา
ฉันมองไม่เห็นว่าต้องไปไหนต่อ
มาเชีย หวังว่าอากาศจะปลอดโปร่งขึ้นเร็วๆ นี้
อยู่ในหลุมนั่นต่อ มันอาจดีขึ้นตอนเช้า
นายจะหาทางได้ ดูแลตัวเองด้วย
มาเชีย นี่ฐาน ตอบด้วย
มาเชีย เปลี่ยน
ฉันมองอะไรไม่เห็นเลย
อันเดรย์ ฉันยังอยู่ที่เดิม
มาเชีย นายอยู่ที่ระดับความสูง 8,000 เมตร มา 16 ชั่วโมงแล้ว นายต้องลงมา เปลี่ยน
ฉันไม่รู้ว่าต้องไปทางไหน ฉันหลงทาง
มาเชีย นายอยู่ที่นั่นนานเกินไปแล้ว
นายจะไม่รอดถ้าอยู่อีกคืน นายต้องลงมา
มาเชีย หวังว่านายจะกำลังลงมานะ
นายอยู่ที่นั่นนานขนาดนั้นไม่ได้
ฉันไม่รู้สึกถึงขาตัวเองเลย
มาเชีย มีเร็คทั้งสองคน กับคชีเชียค เวียลิตสกี้กำลังขึ้นไป
ทวนอีกรอบ พวกเขากำลังขึ้นไป
ไปไหน
ขึ้นไปบรอดพีค ไปหาพวกนายสองคน
ถ้าอากาศเอื้ออำนวย พวกเขาจะไปถึงตัวพวกนายในอีกสองวัน
พวกเขาจะไปถึงที่นั่นในอีกสองวัน
มาเชีย นายต้องลงมา นายจะไม่รอดผ่านอีกคืนไปแน่
ที่นายยังมีชีวิตอยู่ก็ปาฏิหาริย์แล้ว
มาเชีย นายต้องลงมา
นายจะไม่รอดผ่านอีกคืน ที่ระดับความสูง 8,000 เมตร
มาเชีย
มาเชีย ได้ยินไหม
มาเถอะ
มานี่
ฉันกลัว
อย่าทำกับฉันแบบนี้
อเล็ค!
มาเชีย!
เป็นไงบ้าง เขาเป็นยังไง
ก็ไม่เลว เมื่อคิดดูว่าเขาใช้เวลากี่วันแล้ว บนระดับความสูง 8,000 เมตร
มีแต่นิ้วเท้าเขาที่ถูกน้ำแข็งกัด
นายต้องรีบลงมาเป็นอย่างแรกเลยตอนเช้า
อันเดรย์ เขาแข็งแรงไม่พอจะเดิน
คชีเชียคกับมีเร็คทั้งสองคน ควรจะไปถึงตัวพวกนายพรุ่งนี้
แต่พวกนายต้องเริ่มลงมา
นายอยู่ที่นั่นนานเกินไปแล้ว
ฉันแบกนายไปไม่ไหวนะโว้ย!
มาเถอะ!
มาเชีย!
แค่นั้นแหละ มันจบแล้ว!
ทำได้ดี คชีเชียค! เอาพวกเขาลงมาให้เร็วที่สุดที่เร็วได้
พวกเขาถูกน้ำแข็งกัดและขาดน้ำ เป็นปาฏิหาริย์ที่พวกเขายังรอดชีวิตอยู่
(14.00 น. วันต่อมา)
มาเชีย
นายจะขึ้นเครื่องไปโรงพยาบาล ทุกอย่างจะมีคนดูแลให้
ไม่ต้องห่วงอะไรทั้งนั้น
- ขอบใจ - ไม่เป็นไร
ทุกอย่างจะเรียบร้อย
เราขอมอบเหรียญตรานี้ให้คุณ
เพื่อเชิดชูความกล้าหาญอย่างยิ่ง และความไม่ย่อท้อของคุณ
ทำได้ดีครับ!
พ่อครับ
เลโก้
คุณมาเชีย ขอเวลาได้ไหมครับ แค่คุยนิดเดียว
ลูกๆ มานี่
คชีช มาเถอะ
เกิดอะไรขึ้นครับคุณถึงตัดสินใจจะพิชิตยอดเขานี้
เราตั้งใจจะ…
มีอะไรเหรอ
ไม่มีอะไร
บอกฉันสิ
บอกฉัน
นิวเชียค ผมรักคุณ
ฮัลโหล
ไง มาเชีย นี่อันเดรย์นะ
ไง
นายรู้สึกเป็นไงบ้าง ต้องการอะไรไหม
ไม่ ไม่ต้องการอะไร ทุกอย่างโอเค
ยอด
อันที่จริง ฉันอยากคุยด้วยเพราะว่า…
ฟังนะ ฉันไม่รู้จะบอกนายยังไงเรื่องนี้ แต่…
นายวางแผนอะไรอยู่เหรอ
ใช่ ใช่เลย แต่ฉันไม่แน่ใจว่านายรู้สึกยังไง
เราวางแผนจะไปปีนเขา นังกาปาร์บัตในอีกสองสามเดือน
ฉันไม่รู้ว่าสภาพร่างกายนาย พร้อมไหมหลังจากคราวก่อน…
ไม่เอาน่า ไหวอยู่แล้ว ยอดเลย!
นี่คือฐานที่เชิงเขาเคทู
และวันส่วนใหญ่ของเราก็ดูเป็นแบบนั้น
นรกแตก
เราเรียกสภาพอากาศเลวร้ายบนภูเขาแบบนั้น
ผมได้ยินว่าคุณนอนในหลุมอยู่สองวัน
ใช่แล้ว
แต่ไม่มีอะไรให้เล่ามากนักเรื่องนั้น
เดี๋ยวนะ
ช่างเถอะ
- ขอบคุณค่ะ - ขอบใจ
ละลายช็อกโกแลต ใส่ลงไปในนมกับเนย
- ผสมแป้งกับผงฟู… - เดี๋ยวนะ
- ผสมแป้ง - ครับ
แป้งมากแค่ไหน
- ไม่รู้สิครับ - ไม่ได้วาดรูปไว้เหรอ
ไม่ครับ
สวัสดีครับ
- พ่อแม่เธออยู่ไหม - พ่ออยู่ครับ
ขอบคุณ
ให้พ่อชิม
นี่ดีกว่า
(นิตยสารนักปีนเขาตาตร้า)
(อเล็คซานเดอร์ ลวอฟ ชนะแปลว่า… อยู่รอด)
มาเชีย
มีใครรู้บ้าง
- เข้ามาสิ - มีใครรู้บ้าง
- ทุกคน - ทุกคนเหรอ
ฉันนึกว่านายจะตาย
นายวิทยุมาจากยอดเขา
- ฉันไม่ได้สงสัยอะไรเลย - ไม่เลยเหรอ
- คชีเชียคบอกว่ามันเร็วเกินไป - คชีเชียคเหรอ เขาอยู่ไหนล่ะตอนนี้
อเล็คอยู่ไหน
ไอ้ขี้ขลาดฝูงนั้นมันอยู่ไหน
สามเดือนงั้นเหรอ
สามเดือนเลยนะโว้ย
ไม่มีใครคิดจะบอกเบอร์เบก้า ว่าเขาไปไม่ถึงยอดเขานั่นเหรอ
ไอ้ปาหี่ทั้งหมดนั่นมันเพื่ออะไร
เพื่ออะไร
นายอยากได้อะไร ความสำเร็จเหรอ เงินสำหรับทริปปีนเขาครั้งต่อไปเหรอ
ใช่เรื่องเงินหรือเปล่า
ถ้าฉันบอกนาย นายก็จะไปต่อ
อันเดรย์
นายไม่ยอมให้ฉันได้เลือก!
ถ้ายอม เอวาคงต้องจัดงานศพนายอยู่ตอนนี้!
อย่าลากครอบครัวฉันมาเกี่ยว!
มาเชีย
มาเชีย!
ข่าวอื้อฉาวจากวงการปีนเขา
มาเชีย เบอร์เบก้าผู้พยายามพิชิต ยอดเขาบรอดพีคในฤดูหนาวเป็นคนแรก
ไม่ได้ไปถึงยอดเขานั้นจริงๆ
จากบทความของ อเล็คซานเดอร์ ลวอฟ ผู้ปีนขึ้นไปกับเขา
เบอร์เบก้าขึ้นไปถึงยอดเขาร็อคกี้ ซึ่งเรียกกันว่ายอดเขาก่อนหน้า
เขาอยู่ห่างจากจุดหมายมาเพียงสิบกว่าเมตร
เรื่องนี้หมายถึงยอดเขานั่นยังไร้ผู้พิชิต
(ที่จริงมาเชีย เบอร์เบก้าไปถึง)
(จุดที่เรียกว่ายอดเขาก่อนหน้าของบรอดพีค (8030 ม.เหนือระดับน้ำทะเล))
(นั่นคือยอดเขาร็อคกี้)
(มันอยู่ต่ำกว่ายอดเขาหลัก ลงมาเพียง 17 เมตร)
(แต่ต้องปีนผ่านสันเขาเปิด ไปเป็นเวลาหนึ่งชั่วโมง)
(ชั่วโมงที่ว่าอาจคร่าชีวิตของมาเชียได้)
(อาจดีแล้วที่ตอนนั้น เขาไม่ตระหนักถึงความผิดพลาดของตัวเอง)
คชีชิว ไปนอนซะ
วานิลลาหรือช็อกโกแลต
ยานุชบอกว่าพ่อไปไม่ถึงยอดเขานั่น
ไม่จริงใช่ไหมครับ
เป็นไงบ้าง
ผมจะไม่ไปร่วมทริปปีนเขาของประเทศ บ้าบออะไรกับพวกนั้นอีกแล้ว
ผมสัญญา
(มิถุนายน 2012)
สาม สอง หนึ่ง!
ระวัง!
(คชีเชียค เวียลิตสกี้)
ไง มาเชีย นี่คชีเชียคนะ
ฉันไม่รู้ว่าเมื่อไร ที่นายจะไปปีนเขาในเทือกเขาแอนดีส
แต่ฉันหวังว่านายจะยังอยู่ในประเทศ
โทรกลับหาฉันด้วย
ทุกอย่างโอเคหรือเปล่า
โอเค
ผมก็แค่เหนื่อย
ไปนอนกันเถอะ
ตอนนี้ฉันต้องเลือก คุณก็รู้
เรื่องสำคัญที่สุดก็คือ เอามันมารวมกันตอนหลัง ที่นิทรรศการนั่น
หวัดดี
ฉันติดต่อนายไม่ได้
และในเมื่อฉันขับรถผ่านมา ก็เลยคิดว่าจะแวะเข้ามา
สำหรับคอลเลคชั่นของนาย
ไง
เรามีทุกอย่าง
อุปกรณ์ ทีมที่ดี อายุน้อย
ฉันต้องการคนมีประสบการณ์
อีกอย่าง…
นายควรได้ออกทริปนี้
ฉันควรได้อยู่เงียบๆ สงบสุข
นายควรได้พิชิตยอดเขาเวรนั่น
ไม่เอาน่า มันสายไปแล้ว
มาเชีย
เราต้องทำสิ่งที่เริ่มไว้ให้จบ
คชีชิว ฉันไม่ต้องทำอะไรทั้งนั้นแหละ
มาเถอะ ฉันแน่ใจว่าเอวาเตรียมห้องไว้ให้นาย
ไม่ละ ฉันไม่ค้าง
ฝากลาเธอด้วยนะ
บาย
เขาเสนออะไรให้คุณ
บรอดพีค
ผมปฏิเสธไป
แด่ความงามและสิ่งดีๆ ที่คุณมอบให้เรา
แด่สิ่งที่กลั่นออกมาจากใจคุณ
และแด่ศิลปะที่คุณแสดงออกมาในผลงานคุณ
ที่รัก ขอบคุณที่คุณเป็นคุณ
ผมจะไปที่นั่น
ฉันรู้
คุณต้องสัญญากับฉันอย่างหนึ่ง
คุณจะไม่ลงมาจากยอดเขานั่นถ้าคุณรู้สึกไม่ดี
นิวเชียค
สัญญากับฉันสิ
สัญญาสิ
ไม่เป็นไรหรอก
ชายคนแรกที่พิชิตยอดเขามานาสลู และโชโอยูในฤดูหนาว
ชายคนแรกที่ขึ้นไปถึงระดับความสูง 8,000 เมตร ในฤดูหนาวในคาราโครัม
บนเขาบรอดพีค
เขาบุกเบิกเส้นทางใหม่บนเขาอันนะปุรณะ
เป็นชาวโปแลนด์คนแรก ที่ขึ้นถึงยอดเขาเอเวอเรสต์จากฝั่งจีน
เป็นผู้นำคณะปีนเขาฤดูหนาวหลายครั้ง และไกด์พื้นที่สูงซึ่งยังทำหน้าที่อยู่
ทุกๆ ปีเขานำลูกค้าขึ้นสู่ยอดเขาสูงสุดในเจ็ดทวีป
ซึ่งช่วยให้เขารักษาฟอร์มระดับตำนานไว้ได้
ขอแนะนำให้รู้จัก นี่อาร์ตูร์
ยินดีที่ได้พบครับ
- โตเม็ค - สวัสดีครับ
- อดัม - ถือเป็นเกียรติที่ได้พบ
มาเชีย
ผมอาจพูดต่อไปได้อีกนาน
เพราะเขาเป็นส่วนสำคัญ ของประวัติศาสตร์การปีนเขาของโปแลนด์
แต่อย่างเดียวที่ผมจะพูดก็คือ
มาเชีย เบอร์เบก้า!
นี่คือทั้งทีมของเรา
เรามีประสบการณ์ แต่…
หนุ่มๆ พวกนี้มีความแข็งแกร่งและพลัง
ถึงแม้เราจะไม่เคยปีนเขาด้วยกันมาก่อน
เราก็รู้ว่าพวกเขาฝีมือเยี่ยม
พวกเขาทำสิ่งต่างๆ ที่น่าทึ่งมาแล้ว
มาเชียกับผมออกทริปครั้งแรกนั่นด้วยกัน
เราสองคนจำมันได้ดี อาจจะดีเกินไปด้วย
เราทั้งคู่รู้จักภูเขานั่นดี และมันก็…
ก่อนคุณจะเผชิญหน้ากับภูเขานั่น คุณรู้สึกตื่นเต้น
หรืออยากล้างตาหรือเปล่าครับ
ผมใคร่ครวญอยู่นานมาก
ว่าควรไปปีนบรอดพีคในฤดูหนาวไหม
แต่ในที่สุดผมก็แพ้เหตุผลของคชีเชียค เวียลิตสกี้
เขาบอกผมว่าเราต้องทำสิ่งที่เราเริ่มไว้ให้จบ
ค่ายพักจุดที่สอง ตอบด้วย เปลี่ยน
ฐาน ตอบด้วย นี่โตเม็ค
มีผลพยากรณ์อากาศไหม เปลี่ยน
ความเร็วลม 35 น็อตที่ระดับ 7,500
พรุ่งนี้เช้า 15 หลังจากนั้นจะเป็นห้า
ลมควรจะสงบโดยสิ้นเชิงประมาณเที่ยง
นั่นคือของพรุ่งนี้
ระดับความสูง 8,000 เป็นยังไงในวันอังคาร เปลี่ยน
ห้า สิบห้า และยี่สิบ
แล้วก็มีของวันพุธ
สิบห้า สิบห้า แล้วก็หนึ่ง หนึ่งน็อต
เปลี่ยน
เราควรรับมือกับหนึ่งน็อตได้
เปลี่ยน
คุณเคยไปที่นั่นมาก่อน ถูกไหมครับ เฉียดยอดเขามากๆ เมื่อ 25 ปีก่อน
ตอนนั้นผมเชื่อว่าผมถึงยอดแล้ว
หมายความว่าไงครับ
ในปี 1988 ผมขึ้นไปถึงยอดเขาร็อคกี้ ซึ่งเป็นยอดเขาก่อนหน้าของบรอดพีค
มันอยู่ต่ำลงมาหลายเมตร คุณต้องปีนลงไปนิดหน่อยเพื่อจะขึ้นไป
ห่างจากยอดเขาจริงไม่ถึงชั่วโมง
เที่ยงวันที่ 4 มีนาคม
พวกหนุ่มๆ อยู่ระหว่างทางไปค่ายพักแรมจุดที่สาม
แผนการของวันนี้คือเอาของที่ต้องใช้มา และขนมันขึ้นไปยังค่ายพักแรมจุดที่สี่
พวกเขาต้องมีเต็นท์สองหลัง
ที่จริงแล้วเกิดอะไรขึ้นบนนั้นครับ ทำไมคุณไม่ไปต่อ
ผมคงไปต่อ
แต่เพื่อนร่วมทีมไม่ได้บอกผม ว่าผมอยู่ที่ยอดเขาก่อนหน้า
ผมเลยเริ่มลงมา และเพิ่งมารู้หลังจากกลับประเทศมาแล้ว
หลังผ่านไปสองสามเดือน ว่าผมไม่ได้ขึ้นไปถึงยอดเขาที่แท้จริงนั่น
เป็นยังไงบ้างแล้ว
ตอบด้วย เปลี่ยน
เราได้ยินนาย เปลี่ยน
ลมจะหยุดภายใน 10.15 น.
มันจะโอเคไปจนเที่ยง
เราดีใจมากที่ได้ยินแบบนั้น เพราะที่นี่…
พวก ชูเสาอากาศไว้ เพราะฉันฟังอะไรไม่ออกสักอย่าง เปลี่ยน
ยากไหมครับที่จะกลับไปบรอดพีค
คุณคิดว่าไงล่ะ
การตายช้าๆ น่ะไม่มีอะไรน่ารื่นรมย์หรอก
ตอนที่คุณรู้สึกว่ามันจบสิ้นแล้ว
คนที่คุณรักอยู่ห่างไปเป็นพันๆ กิโลเมตร
และคุณก็บอกลาพวกเขาไม่ได้
ทุกส่วนในร่างกายคุณบอกว่าพอแล้ว และคุณก็ทำอะไรกับมันไม่ได้
ทำอะไรไม่ได้เลยอย่างร้ายกาจ
นั่นคือความทรงจำของผมเกี่ยวกับบรอดพีค
และจากนั้น หลังจากกลับประเทศ กลับมาบ้าน
ก็ปรากฏว่าทุกอย่างนั่นทำไปเสียเปล่า
คุณเข้าใจไหมครับ
เสียเปล่า
มีพยากรณ์อากาศสามช่วงเวลาของวัน ช่วงเช้าดูโอเค
ผลพยากรณ์เยี่ยมเลย หวังว่าจะเป็นจริงนะ จบการติดต่อ
(7,400 เมตรเหนือระดับน้ำทะเล ช่วงสุดท้ายก่อนถึงยอดเขา)
เราจะออกไปตอนตีห้า
นั่นโอเคสำหรับเรา
ตีห้าช้าไปหน่อย
ตีสาม
ตีห้า
พวกนายรู้สึกยังไง
เรารู้สึกดี เราทำเรื่องนี้ได้
โอเค แต่พวกนายต้องบอกคชีเชียค
ตีห้าเหรอ ใครเป็นคนตัดสินใจเรื่องนั้น
อืม ทุกคน
ฉันคิดว่ามันช้าไปสามชั่วโมง เปลี่ยน
นายจะแนะให้เราออกเดินทางเร็วกว่านั้นเหรอ
ตีห้าก็โอเค
ตอนรุ่งสางเราจะไปถึงเหวน้ำแข็งนั่น
และมันก็ติดลบ 40 องศา
ฉันไม่อยากถูกหิมะกัดอีกแล้ว เปลี่ยน
ทีมไหนจะขึ้นไป
เราทั้งสี่คนเลย เราจะไปด้วยกัน
ทำไมไม่ไปเป็นคู่ล่ะ
คชีเชียค เรามีโอกาสดีกว่าถ้าไปกันทั้งสี่คน
อากาศจะดี และเราก็รู้สึกดี
พวกเราแต่ละคนพยายามอย่างหนัก เพื่อไปให้ถึงยอดเขานี้
แต่นายต้องรีบนะ อีกไกลกว่าจะถึงยอด
อย่าเสียเวลาวันนั้นไปเปล่าๆ จบการติดต่อ
มันใช้เวลานานกว่าที่คิด
เราซวยแล้ว มาเชีย เราต้องรีบแล้ว
(7,700 ม.เหนือระดับน้ำทะเล - 9.00 น.)
ใช้เวลาไปเยอะเป็นบ้ากว่าจะถึงเหวน้ำแข็ง
พวกนายช้ากว่ากำหนดไปสองชั่วโมง
อย่าโอ้เอ้นานนักล่ะ แล้วระวังตัวด้วย
อากาศจะดีขึ้นระหว่างวัน
จะมีแดดเยอะเลย
ถ้าใช้มันได้ก็ดี
เพราะมันเป็นช่วงสุดท้ายที่เรามีโอกาส
จะไม่มีโอกาสอีกครั้งแล้ว!
จบการติดต่อ
(7,900 ม.เหนือระดับน้ำทะเล - 12.00 น. ร่องสันเขา)
(โซนมรณะ)
มาเชีย ตั้งแต่เช้านี้…
มาเชีย ตั้งแต่เช้านี้ นายช้ากว่ากำหนดไปสามชั่วโมง เปลี่ยน
เรารู้
อากาศดี
มันปลอดโปร่งขึ้นแล้ว
และเราก็รู้สึก…
เรารู้สึกดี
ยอดเลย งั้นนายก็อยากไปต่อสินะ
ใช่ เราอยากไปต่อ
ยังอีกราวๆ สี่หรือห้าชั่วโมงกว่าจะไปถึงยอดเขา
นายต้องรีบหน่อย
ย้ำอีกครั้ง นายต้องรีบ
ตอนนี้แสงแดดโอเค แต่มันจะหนาวบัดซบหลังฟ้ามืด
การลงเขาจะยากมากในสภาพแบบนั้น
ระวังตัวด้วยข้างนอกนั่น จบการติดต่อ
การใช้ชีวิตโดยถูกตราหน้า ว่าเป็นพวกจอมปลอมมันยาก
ตลอด 25 ปีหลัง ผมพยายามหนีจากเรื่องนั้น กู้เกียรติของผมคืนมา
จนถึงวันนี้
ผมก็ไม่รู้ว่าทำไมเพื่อนร่วมทีมผม ไม่บอกความจริงผมในตอนนั้น
แต่มันนานมาแล้ว
ตอนนี้ผมอยากคิดถึงเรื่องที่รออยู่ข้างหน้ามากกว่า
อะไรกันแน่ครับที่รออยู่ข้างหน้าคุณ
นัดล้างตางั้นเหรอ
นัดล้างตาที่ประสบความสำเร็จเหรอ
เวลาจะบอกเอง
ผมจะไปที่นั่นเพื่อปีนเขานิดหน่อย และเพื่อช่วยพวกหนุ่มๆ
และถ้าสภาพอากาศดี
ผมก็จะลองพยายามดู
อีกครั้ง
ฮัลโหล มาเชีย ฮัลโหล อดัม อาร์ตูร์ โตเม็ค ฮัลโหล ทุกคน ตอบด้วย เปลี่ยน
ฮัลโหล มาเชีย ฮัลโหล ทุกคน ตอบด้วย ให้ตายสิวะ!
เปลี่ยน
ฮัลโหล มาเชีย ฮัลโหล ทุกคน วิทยุพวกนายเป็นอะไรไป
หัวฉันจะหงอกแล้ว เปลี่ยน
ไง คชีเชียค นี่มาเชีย
เรามาถึงยอดเขาร็อคกี้แล้ว
ในที่สุดนายก็ตอบ
ยอดเขาร็อคกี้ บราโว่!
นายอยู่ที่ระดับ 8,000 เมตร แต่ยังเหลืออีกหน่อยกว่าจะไปถึงยอดเขานั่น
มันสายไปแล้ว ฉันว่ามันสายไปแล้วแน่นอน
ถ้านายไปต่อ นายจะต้องลงเขาท่ามกลางความมืด
นั่นจะเป็นเรื่องยากมาก
เพราะงั้นพิจารณาเรื่องการถอยกลับด้วย
มาเชีย คิดดูดีๆ เปลี่ยน
ฉันไม่ได้ถ่อมาถึงที่นี่เพื่อจะถอยกลับตอนนี้
จบการติดต่อ
ทุกคนตัดสินใจเอาเอง
ฮัลโหล ทุกคน ตอบด้วย เปลี่ยน
มาเชีย อาร์ตูร์ โตเม็ค อดัม เปลี่ยน
ฮัลโหล มาเชีย ฮัลโหล ทุกคน ฮัลโหล อดัม อาร์ตูร์ โตเม็ค เปลี่ยน
(ในวันที่ 5 มีนาคม 2013)
(กลุ่มนักปีนเขาชาวโปแลนด์เป็นกลุ่มแรก ที่พิชิตยอดเขาบรอดพีคได้ในฤดูหนาว)
(อดัม เบียเล็ตสกี้ ถึงยอดเขาเมื่อเวลา 17.20 น.)
(อาร์ตูร์ มาเล็คพิชิตยอดเขาได้ ในครึ่งชั่วโมงถัดมา)
(โตมัช โควัลสกี้ ถึงยอดเขาเมื่อเวลา 18.00 น.)
ฮัลโหล คชีเชียค
มาเชีย ฉันฟังอยู่ นายอยู่ไหนวะ เปลี่ยน
บนยอดเขา
(มาเชีย เบอร์เบก้า พิชิตยอดเขาบรอดพีคสำเร็จ)
(โดยผ่านมา 25 ปีพอดี หลังจากความพยายามครั้งแรกของเขา)
(เมื่อระดับความสูงเกือบไม่ถึง 17 เมตร กั้นกลางเขาไว้จากยอดเขานั่น)
มาเชีย ตอบฐานด้วย
(คลิปจดหมายเหตุ)
มาเชีย โตเม็ค ตอบด้วย ให้ตายสิ นายอยู่ไหน เปลี่ยน
มาเชีย โตเม็ค พวกนายอยู่ไหน ให้ตายเถอะ
ตอบด้วย เปลี่ยน
(มาเชีย เบอร์เบก้า และโตมัช โควัลสกี้ เสียชีวิตขณะลงจากเขา)
คำบรรยายโดย พรรษพร ชโลธร